**S p r á v a**

**o výsledkoch kontroly za obdobie od 01.01.2018 do 30.06.2018**

Za sledované obdobie boli vykonané kontroly v súlade s plánom kontrolnej činnosti za I. polrok 2018:

**1. Kontrola uznesení obecného zastupiteľstva za II. polrok 2017**

**Kontrolné zistenia:**

K pravidelným činnostiam hlavného kontrolóra patrí aj kontrola plnenia uznesení z jednotlivých zasadnutí obecného zastupiteľstva. Kontrola plnenia uznesení prijatých obecným zastupiteľstvom bola vykonaná za obdobie od 01.06.2017 do 31.12.2017.

V sledovanom období obecné zastupiteľstvo zasadlo 3-krát. V rámci nich prijalo 49 uznesení.

Ku dňu vykonania kontroly plnenia uznesení bolo zistené, že všetky uznesenia prijaté v II. polroku 2017 sú splnené okrem:

**UZNESENIA č. PL-5/2017-X zo dňa 9.10.2017**

Žiadosť Alžbety Kovácsovej o zmenu územia obce. Pán starosta bol poverený obecným zastupiteľstvom aby rokoval s advokátom obce o možnom riešení zmeny územia obce.

**V štádiu riešenia.**

**UZNESENIA č. PL-6/2017-XIV zo dňa 14.12.2017**

Žiadosť Ing. Arpáda Mészárosa a Alžbety Mészárosovej o možnosti výmeny pozemkov

V predmetnej záležitosti začal jednať pán starosta s právnikom obce a s pánom Mészárosom a manželkou. Uvedená záležitosť je v štádiu riešenia.

**V štádiu riešenia.**

Vyhodnotenia prijatých úloh z predchádzajúcich zasadnutí boli vykonávané starostom obce pravidelne. Z výsledku vykonanej kontroly vyplýva, že schválené uznesenia obecného zastupiteľstva sú plnené priebežne.

**2. Kontrola v rozpočtovej organizácií Základná škola – Alapiskola - kontrola hospodárnosti, efektívnosti a účelnosti pri nakladaní s rozpočtovými finančnými prostriedkami za rok 2017**

Kontrola výsledkov hospodárenia v Základnej škole - Alapiskola za rok 2017. Boli zistené tieto skutočnosti:

1. V školskom roku 2017/2018 ZŠ navštevuje celkom 64 žiakov, z toho vyučovací proces je zabezpečovaný 18 pedagogickými pracovníkmi, hospodárska činnosť 3 prevádzkovými zamestnancami a školská jedáleň 2 pracovníkmi.

2. Základná škola - Alapiskola v kalendárnom roku 2017 mala vypracovaný rozpočet, ktorý slúžil ako základný dokument pre finančné zabezpečenie výchovno-vzdelávacieho procesu a prevádzku školskej jedálne a poobedňajšieho klubu detí.

Po navýšení finančných prostriedkov, bežné výdavky predstavujú čiastky v nasledovnom členení:

**CELKOM: 216 697,60 €**

Z toho

normatívne 143 621,00 €

zost. dopr. z roku 2016 53,60 €

vzdel. poukazy 1 613,00 €

dopravné 833,00 €

soc. znevýhod. prostredie 173,00 €

príspevok na učebnice 30,00 €

hmotná núdza školské potr. 17,00 €

klub detí 26 040,00 €

školská jedáleň 14 760,00 €

z rozpočtu obce 27 514,00 €

výdavky z prenájmu 2 043,00 €

Rozpočet výdavkov ZŠ bol nedočerpaný o 35,20 € táto čiastka predstavuje zostatok dopravného. Horeuvedená čiastka sa bude čerpať v roku 2018.

**Majetok**

Vo výkaze SÚVAHA je vyčíslený stav majetku a záväzkov ZŠ k 31.12.2017 v tomto rozsahu

**Aktíva predstavujú: 263 112,61 €**

Z toho- dlhodobý hmotný majetok 244 615,67 €

Obežný majetok 18 496,94 €

**Pasíva predstavujú: 263 112,61 €**

Vlastné imanie -1 291,72 €

Výsledok hosp. za účt obdobie -1 374,98 €

Záväzky 264 404,33 €

Dlhodobé záväzky 1 022,04 €

Krátkodobé záväzky 18 466,70 €

Pri finančnej kontrole boli náhodným spôsobom prekontrolované účtovné doklady: faktúry, dodacie listy, príjmové a výdavkové pokladničné doklady, bankové výpisy. Porušenie finančnej disciplíny nebolo za kontrolované obdobie zistené.

Vo Štvrtku na Ostrove, 08. 06. 2018

Ing. Nóra Dohoráková

Hlavná kontrolórka